હાઇકોર્ટે ન્યાયધીશોને એવા પણ નિર્દેશો આપ્યા છે કે, કાયદાને અવગણીને આરોપીની ધરપકડ કરતા પોલીસ ઓફિસરો ઉપર પણ તેઓ વોચ રાખે. હાઇકોર્ટે ન્યાયધીશોને એવુ પણ જણાવ્યુ છે કે, જો કોઇ પોલીસ અધિકારી કાયદાનો ભંગ કરીને અને બદઇરાદાથી લોકોની ધરપકડ કરે તો ન્યાયધીશોએ ડિસ્ટ્રીકટ જ્જ થકી હાઇકોર્ટના રજીસ્ટ્રાર જનરલને રિપોર્ટ કરવો જોઇએ. હાઇકોર્ટના રજીસ્ટ્રાર જનરલને પણ જણાવાયુ છે કે આવા કેસ તે બેન્ચ સમક્ષ લાવે કે જેથી આવા બેફીકર પોલીસ ઓફિસર સામે પગલા લઇ શકાય અથવા તો તેમની સામે કોર્ટના અનાદારના પગલા પણ લઇ શકાય.